Newsgroup: it.sport.calcio.sampdoria
Titolo: Pagelle Samp-Palermo

Sciben che chie se parle u spagnollo, mi giastemmo in zeneize, e nu me
mollo.
E tûtto grassie a-a Rai Internescional, ch'a fa vedde e partïe do Döia.
--
Berti: ecco dove l’ho zà vistu! Ûnn-a votta, in segunda elementare (me
l’arregordo ben perché o l’ea u giurnu doppo l’invaxon de l’Abissinia) ho
attreuvêu a seu figurinn-a e ho fignïu u mæ primmu arbum! Sei e mëzo pe u
bello arregordo.
Maggio: no l’è ancon stagiön. Cinque e mëzo.
Falcun: primma, a l’aversaïo lançou o ghe xattava o balun cumme se ninte
fuisse, òua o deive imbelinâ zù co l’elegansa de Bad Spenser. Se aspetemmu
ancon in po’, o gh’arriâ a tiâghe derrê u bacco da passeggio. Cinque.
Accardi: mi no aveiva mai visto in defensô partî cou teichel scûggiòu con
dexe menûti d’antiçipo e piggiâ u balun a l’atacante…O l’atacante o l’è in
nescio, o sedonca o defensô o l’è in fenomeno. Vista a fidûcia e l’otimismo
dilaganti, propendo pe a primma ipotexi. Comunque, Sette.
Pieri: rispetto a li tempi de Betarini, no se poe dì che gh’emmo guagnòu, se
non altro in termini estetici…Belin che brûtto. Sei e mëzo.
Dövëgio: o l’ha in mûro che no ti sæ cosse o poeiva combinn-â…Magara o fa
gol de testa, o piggia o segnaligne a caxi in to cû, o intra in campo vestïo
da Batman. A-a fin fin, o no combinn-a in belin. Sei.
Palumbu: comme a crava de Pimpirinella (che co i denti a spellava l’aggio e
cou panê a grattava u furmaggio), in asensa de Vurpi e Falcun, in campo o
deive fa de tûtto, da o regista a o libbero. Fin a –o massaggiatô o poe fâ,
co-o rollo de segretaria o scatta l’aumento do stipendio. Sei e mëzo.
Parolla: e belin, va ben risparmiâ in sci ingaggi, ma proppio quello di
“Cavalli Marçi” bezeugnava piggià? Va ben, Sei e mëzo perché o zêuga ben,
Trèi perché o l’è quello ch’o fa men rie de tûtti.
Franceschinn-i: forte? No. Grammo? Manco tanto. Bellu? No se poe dî. Bruttu?
Ma no, povio. Sci, insomma, o gh’è, ma no se nota. Sei.
Bunassêu: no fa ciù in tio in ta porta manco pe exempio. Alua ti dumandi: se
saiâ desmentegòu lê de cumme se zêuga, o saiâ miga che in sce fascie, a-o
posto de gente forte, han piggiou di cioccolatæ? Sei.
Quaggiarella: no so s’o l’è ciù divertente u cognomme ch’o l’à, o u gol ch’o
l’à faeto. Speremmo ch’o no l’agge visto l’ûffizio inchieste, va’, che ghe
manca giûsto. Sei e mëzo.
Sala: scì, ben, ninte da dì, no l’ha zêugou ma…Ma comm’a l’è che ‘stu chie
primma de vegnî a Zëna o fâiva ciù gòl de Gerd Muller e mi drento a l’area
aversaïa no ghe l’ho mai vistu?? Mah. Sei.
Sìggler: in furesto! Belin, pe poei zêugâ in ta squaddra contraïa a tûtte le
normative europee in fætu de imigrasiun e travaggiu, u saiâ in fenomeno de
segûo. Eh, scì, infæti. Cinque e mëzo.
Nuvelin: e cosse a l’è, curpa seu se Falcun se mette a praticâ o karatè in
campo e l’unico furesto no l’à fæto manco in curso de napolitan pe accapî
quande ghe giastemma derrê? Sette e mëzo, giûsto perché no emmu guagnou.
--
Va ben, stæme ben tûtti quanti sei.
El faquir al cine
--------------------------------
Inviato via 
http://arianna.libero.it/usenet/

Ma grande!!!
-- 
questo articolo e` stato inviato via web dal servizio gratuito 
http://www.newsland.it/news
 segnala gli abusi ad 
ab...@newsland.it

 Sciben che chie se parle u spagnollo, mi giastemmo in zeneize, e nu me
mollo.
[cut]
LOL, bentornato fachiraccio.


 E tûtto grassie a-a Rai Internescional, ch'a fa vedde e partïe do Döia.
Ma chi è questo trollazzo?
:-)
-- 
Saluti
Jp